An Mga edipisyo nin mga Katolikong simbahan para ki Birhen Maria iyo an mga edipisyong panrelihiyoso na itinugdok asin itinalaga para sa pag'onra ki Inang Birhen Maria kan mga Katoliko Romano. An mga edipisyong ini itinugdok sa lawig kan historya nin Simbahan Katoliko Romano asin ngonyan makukua an mga siring na edipisyo sa lambang kontinente kaiba na an Antartica. An agi-agi kan arkitektura sa mga simbahan na itinalaga para ki Birhen Maria naglaladawan kan istorya nin pagtalubo kan Mariolohiya Katolika.